burgasdotpro/wikipedia huggingface dataset:
Zapaľovač (munícia)

Zapaľovač je muničný diel určený na iniciáciu účinnej náplne bojových častí vojenskej munície. Zapaľovač môže byť samostatný predmet (konštrukčný celok), ktorý je možné od zvyšku munície oddeliť a zameniť, ale tiež môže byť tvorený skupinou zariadení rozmiestnených na rôznych miestach munície – v takejto podobe sa nazýva zapaľovacím (iniciačným) ústrojenstvom.
Konštrukcia zapaľovača.
Každý zapaľovač sa skladá z niekoľkých základných prvkov:
Zapaľovače pre rôzne druhy munície môžu mať rôznu konštrukciu a niektoré základné prvky môžu byť zlúčené do jedného konštručného celku, alebo celkom chýbať, v iných prípadoch je naopak zapaľovač zložitý a mať niekoľko stupňov odistenia, ktoré sa aktivujú postupne.
Rozdelenie zapaľovačov.
Podľa spôsobu aktivácie.
Nekontaktné a časové zapaľovače môžu byť doplnené nárazovým zapaľovačom alebo ho vo svojej konštrukcii priamo obsahujú. Nekontaktné a nárazové zapaľovače môžu byť vybavené jednoduchými časovými mechanizmami, ktoré zabezpečia likvidáciu munície v prípade, že strela minie cieľ.
Guta

Guta môže byť:
Stepan Osipovič Makarov

Stepan Osipovič Makarov (* 27. december 1848 (8. január 1849) — † 31. marec (13. apríl) 1904) bol ruský veliteľ ruského tichomorského loďstva, viceadmirál, oceánograf, polárny bádateľ a lodný konštruktér. Zahynul na palube bojovej lode Petropavlovsk počas rusko-japonskej vojny neďaleko prístavu Port Arthur, keď sa loď potopila na míne.
Podzemná voda

Podzemná voda je voda, ktorá sa nachádza mimo zemského povrchu v horninovom prostredí, nespevnených sedimentoch, zvetralinovom pokryve a v pôde. V zmysle technických noriem sa ňou rozumie voda v kvapalnom skupenstve. V zahraničí sa pod termínom chápe väčšinou len voda, ktorá tvorí súvislú hladinu. Väčšina podzemnej vody pochádza z povrchu, kde voda vsakuje do zeme cez póry hornín, alebo cez pukliny, trhliny a skalné dutiny. Iba menšia časť podzemnej vody má pôvod z vnútra Zeme.
V poslednej dobe výrazne stúpa dôležitosť podzemnej vody, preto je niektorými považovaná za surovinu.
Prevažná časť podzemnej vody je v podstate tá časť zrážkovej vody, ktorá presiakla cez priepustné vrstvy zemského povrchu a vyplnila voľné priestory. Pri prenikaní rozličnými vrstvami Zeme sa mení zloženie podzemnej vody. Obohacuje sa o minerálne látky a súčasne sa filtruje pretekaním cez piesok a štrk. Podzemná voda je prirodzeným zdrojom pitnej vody.
Sporting Clube de Portugal

Sporting Clube de Portugal je portugalský športový klub. Preslávený je najmä pre jeho futbalové mužstvo. Hrá v portugalskej najvyššej súťaži - Liga Sagres. Jeho domácim štadiónom je Estádio José Alvalade v Lisabone.
Spolu s klubmi FC Porto a Benfica Lisabon patrí k „Veľkej trojke“ portugalských klubov. Počas jeho histórie získal 18-krát titul v lige a 19-krát titul v domácom pohári. V roku 1964 klub vyhral Pohár víťazov pohárov.
V sezóne 2008/2009 po nevydarom dvojzápase v osemfinále Ligy majstrov proti Bayernu Mníchov (0:5, 1:7) sa niektorým hráčom, trénerovi a niektorým funkcionárov vyhrážal anoným smrťou. Klub túto situáciu zobral vážne a pred najbližším ligovým zápasom nariadil prísne bezpečnostné opatrenia, čo sa nepáčilo organizovaným fanúšikom tohto klubu.
Asexualita

Asexualita môže byť:
Mesto určené vládnym nariadením

Mesto určené vládnym nariadením je japonské mesto, ktoré má viac ako 500-tisíc obyvateľov, má dôležitú ekonomickú a priemyselnú funkciu a považuje sa za dôležité mesto.
Podprefektúra

Podprefektúra je administratívna jednotka alebo pobočný úrad úradu administratívnej jednotky v niektorých štátoch; pozri:
FC ViOn Zlaté Moravce

FC ViOn Zlaté Moravce – Vráble je slovenský futbalový klub ktorý bol založený v roku 1995. V sezóne 2006/2007 vyhral Slovenský pohár.
História.
FC ViOn bol založený 22. januára 1995. Od založenia klubu 1995 až do roku 2004 hrával klub v regionálnych súťažiach. V roku 2004 klub postúpil do druhej najvyššej súťaže na Slovensku. V súťažnom ročníku 2006/2007 sa FC ViOn Zlaté Moravce prebojoval do najvyššej slovenskej súťaže. V následnom ročníku 2007/2008 najvyššej slovenskej futbalovej ligy sa klub umiestnil na jedenástom mieste v túto sezónu klub hral európsku súťaž UEFA Cup v prvom predkole sa stretol s kazašským t
tímom FC Alma-Ata cez ktorého postúpil konečným výsledkom 4-1 a v druhom predkole sa stretol s následným víťazom tejto súťaži ruským FC Zenit Saint Petersburg. Sezóna 2008/2009 bola 16. ročníkom slovenskej najvyššej futbalovej súťaže, kde klub FC ViOn Zlaté Moravce po 33. kolách, piatich výhrach, ôsmych remízach a dvadsiatich prehrách skončil na poslednom mieste a vypadol s najvyššej slovenskej futbalovej ligy. V sezóne 2009/2010 klub opätovne postúpil do najvyššej futbalovej súťaže. V 18. ročníku najvyššej futbalovej súťaže na Slovensku 2010/2011 sa klub FC ViOn Zlaté Moravce umiestnil na šiestom mieste. Nasledujúcu sezónu 2011/2012 klub skončil na siedmom mieste v najvyššej futbalovej súťaži. V sezóne 2012/2013 klub skončil na ôsmom mieste a podarila sa mu z celej sezóny zo všetkých klubov najvyššia výhra u súpera a to nad tímom Spartak Trnava - FC ViOn Zlaté Moravce 0:5 v túto sezónu klub nastrieľal súperom 42 gólov a dostal od súperov 43 gólov. O rok neskôr v sezóne 2013/2014 klub skončil na desiatom mieste. V 22. ročníku najvyššej futbalovej súťaže na Slovensku sezóne 2014/2015 klub skončil na desiatom mieste. V sezóne 2015/2016 klub skončil v najvyššej futbalovej súťaži na Slovensku na deviatom mieste. V 24. ročníku najvyššej futbalovej súťaže na Slovensku v sezóne 2016/2017 klub skončil na desiatom mieste. V 25. ročníku najvyššej futbalovej súťaže na Slovensku v sezóne 2017/2018 klub FC ViOn Zlaté Moravce skončil ako predchádzajúcu sezónu na desiatom mieste. V tejto sezóne strelil klub 39 gólov a dostal 52 gólov. FC ViOn Zlaté Moravce získal 31 bodov. FC ViOn Zlaté Moravce začal v 26. ročníku najvyššej futbalovej súťaže na Slovensku svoje ďalšie pôsobonie. V sezóne 2018/2019 futbalový klub FC ViOn obsadil desiatu priečku. Polovičke sezóny vystriedal na poste trénera Juraja Jarábka tréner Karol Praženica. 
ViOn Aréna.
Štadión tímu FC ViOn Zlaté Moravce sa nachádza približne tri kilometre od centra mesta v nadmorskej výške 196 m. n. m. Na štadióne sa hrá na prírodnom trávniku s rozlohou 105 x 68 m. Kapacita štadióna je 4 006 miest na sedenie. Štadión je osvetlený 1400 lux. 
Aktuálna súpiska.
"Legenda: B – Brankár, O – Obranca, Z – Záložník, Ú – Útočník"
Studenec (prítok Sopotnice)

Studenec je potok na Hornom Pohroní, v severovýchodnej časti okresu Banská Bystrica. Je to pravostranný prítok Sopotnice, meria 2,3 km a je tokom IV. rádu. Tečie na území NAPANT-u.
Prameň.
Tečie v južnej časti ďumbierskej časti Nízkych Tatier, pramení v geomorfologickej časti Prašivá, na juhojuhovýchodnom svahu Malej Chochule (1 718,6 m n. m.) v nadmorskej výške 1 416 m n. m. 
Opis toku.
Od prameňa tečie juhovýchodným smerom, zľava priberá krátky prítok z juhovýchodného úbočia Malej Chochule, prechodne tečie juhojuhovýchodným smerom a sprava priberá krátky prítok z východojuhovýchodného svahu Prašivej. Potom sa oblúkom stáča opäť na juhovýchod a v hornej časti Sopotnickej doliny, severne od Chaty pod Javorinkou, ústi v nadmorskej výške cca 910 m n. m. do Sopotnice.
Javorinka (prítok Sopotnice)

Javorinka je potok na Hornom Pohroní, v severovýchodnej časti okresu Banská Bystrica. Je to pravostranný prítok Sopotnice, meria 1,5 km a je tokom IV. rádu. Tečie na južnom okraji územia NAPANT-u.
Prameň.
Tečie na južnej strane podcelku Ďumbierske Tatry v rámci Nízkych Tatier, pramení v geomorfologickej časti Prašivá na juhojuhovýchodnom svahu Prašivej v nadmorskej výške približne 1 300 m n. m. 
Opis toku.
Od prameňa tečie najprv juhovýchodným smerom, následne sa stáča na východ. Z ľavej strany potom priberá krátky prítok z juhovýchodného úbočia Prašivej a v hornej časti Sopotnickej doliny, pri Chate pod Javorinkou, sa v nadmorskej výške cca 855 m n. m. vlieva do Sopotnice.
Bill Johnston

William (Bill) Johnston (* 2. november 1884, San Francisco, Kalifornia, USA – † 1. máj 1946, tamže) známy aj pod prezývkou "Little Bill", bol americký tenista. Medzi jeho najväčšie úspechy v tenise patria tri tituly v dvojhre na grandslamových turnajoch U.S. Championships (1915, 1919) a Wimbledon (1923), a tituly v štvorhre na U.S. Championships (1915, 1916, 1925 v klasickej štvorhre, 1921 v zmiešanej).
V roku 1958 bol zapísaný do Medzinárodnej tenisovej siene slávy.
Kariéra a život.
V prvej svetovej vojne slúžil v námorníctve USA, odvtedy začalo jeho zdravie upadať. Po tenisovej sezóne v roku 1927 ukončil tenisovú kariéru.
USA reprezentoval aj v Davisovom pohári, odohral celkovo 21 zápasov, z toho 17 v dvojhre (14 výhier, 3 prehry) a 4 v štvorhre (4 výhry).
Zomrel v roku 1946 na tuberkulózu.
Podprefektúra (Japonsko)

Podprefektúra je územie spadajúce pod špeciálny pobočný úrad (po japonsky 支庁 - šičó) v niektorých prefektúrach v Japonsku.
Ramžené

Ramžené je potok na Hornom Pohroní, v severovýchodnej časti okresu Banská Bystrica. Je to ľavostranný prítok Sopotnice, meria 1,6 km a je tokom IV. rádu.
Prameň.
Tečie na južnej strane nízkotatranského podcelku Ďumbierske Tatry, kde pramení na juhojuhozápadnom svahu Chabenca (1 515,5 m n. m.) v nadmorskej výške približne 1 325 m n. m.
Opis toku.
Od prameňa tečie najprv severojužným smerom, na západnom úpätí Mlynárovej (1 312 m n. m.) sa potom postupne stáča na juhojuhozápad. Do Sopotnice sa vlieva v hornej časti Sopotnickej doliny v nadmorskej výške 718,0 m n. m. Nepriberá žiadne prítoky.
Sopotnička

Sopotnička je potok na Hornom Pohroní, v severovýchodnej časti okresu Banská Bystrica. Je to najvýznamnejší, pravostranný prítok Sopotnice, meria 3,7 km a je tokom IV. rádu.
Prameň.
Tečie na južnej strane Nízkych Tatier, v podcelku Ďumbierske Tatry, kde pramení na juhojuhovýchodnom svahu Holice (1 340,6 m n. m.) v nadmorskej výške približne 1 135 m n. m. 
Opis toku.
Od prameňa tečie sprvu severojužným smerom, v pramennej oblasti priberá zľava i sprava krátke prítoky a oblúkom sa postupne stáča juhovýchodným smerom. Následne priberá dva ľavostranné prítoky z lokality Breziny a na dolnom toku už tečie juhojuhovýchodným smerom. V strednej časti Sopotnickej doliny, severne od horárne Sopotnica, ústi v nadmorskej výške 579 m n. m. do Sopotnice.
Fukuoka (Fukuoka)

Fukuoka je mesto v Japonsku, sídlo rovnomennej prefektúry a najväčšie mesto na ostrove Kjúšu. Má rozlohu 340,03 km² a žije tu 1,42 milióna obyvateľov.
Fukuoka

Fukuoka môže byť:
Peklo (prítok Brusnianky)

Peklo je potok na Hornom Pohroní, vo východnej časti okresu Banská Bystrica. Je to ľavostranná zdrojnica Brusnianky, ktorá vzniká po sútoku s "Brzáčkou", má dĺžku 4,6 km a je tokom IV. rádu.
Prameň.
Pramení vo Veporských vrchoch, v podcelku Čierťaž, na severozápadnom svahu vrchu Žliabky (1 128,4 m n. m.) v nadmorskej výške cca 1 055 m n. m. 
Opis toku.
Od prameňa tečie na západ, esovito sa ohýba a sprava priberá svoj prvý prítok (811,5 m n. m.). Následne pokračuje viac na západojuhozápad, zľava priberá najprv prítok z juhozápadného svahu Žliabkov, potom z tej istej strany Skalíkov jarok, neďaleko osady Starý majer sa oblúkom stáča na severoseverozápad a preteká rovnomennou dolinou. Z pravej strany ešte priberá prítok z lokality Hálne a pri samote Trosky-Brzáčka sa v nadmorskej výške približne 558 m n. m. spája s vodami Brzáčky a ďalej tečú ako Brusnianka.
Kitakjúšú

Kitakjúšú je mesto v Japonsku na ostrove Kjúšu. Má rozlohu 486,81 km² a žije tu 983,037 obyvateľov (2010).
Au-lac

Au-lac bol raný štát v severnom Vietname (257 pred Kr. – 207 pred Kr.). 
V roku 258 pred Kr. "Thuc Phan", vodca kmeňového zväzu "Tay Au", zvrhol posledného panovníka dynastie "Hung" kmeňového zväzu "Van Lang", ktorý združoval 15 kmeňov "Lac Viet", a pripojil jeho územie k novo založenému Au Laku. Sám prijal kráľovský titul "An Duong" a založil dynastiu "Phuc". 
Rozvinuté poľnohospodárstvo, výroba bronzového náradia. V roku 207 pred Kr. bol dobytý Nam Vietom.
Muráň (prítok Brzáčky)

Muráň je potok na Hornom Pohroní, vo východnej časti okresu Banská Bystrica. Je to ľavostranný prameň Brzáčky, jednej zo zdrojníc Brusnianky, meria 2 km a je tokom IV. rádu.
Pramení vo Veporských vrchoch, v podcelku Čierťaž, na juhovýchodnom svahu vrchu Muráň (968,1 m n. m.), v lokalite Valachovo, v nadmorskej výške približne 900 m n. m. Od prameňa tečie sprvu západojuhozápadným smerom, následne sa esovito stáča a zľava priberá prítok prameniaci severovýchodne od kóty 829,6 m. Následne sa stáča a pokračuje severozápadným smerom. Do Brzáčky sa vlieva na západnom úpätí Muráňa v nadmorskej výške 613,7 m n. m.
Fukuoka-Kitakjúšú

Fukuoka-Kitakjúšú je metropolitná oblasť v Japonsku na ostrove Kjúšu v prefektúre Fukuoka. Tvoria ju mestá Fukuoka a Kitakjúšú, ktoré sa obyčajne spomínajú samostatne. Mesto Saga funguje ako predmestie Fukuoky. V skutočnosti sú tu tri metropolitné regióny, konkrétne Fukuoka-Kurume-Saga (2,7 milióna), oblasť Iizuka, čo sú predmestia Fukuoky a Kitakjúšú (700-tisíc) a Kitakjúšú-Šimonoseki (Kanmon), kde žije okolo 1,6 milióna obyvateľov.
Nagoja

Nagoja je štvrté najväčšie mesto v Japonsku podľa počtu obyvateľov. Leží na brehu Tichého oceánu v regióne Čúbu na ostrove Honšú. Je to sídlo prefektúry Aiči, má rozlohu 326,45 km² a žije tu 2,2 milióna obyvateľov.
Červená rieka

Červená rieka (po čínsky "Yuan Jiang"/"Jüan-ťiang", po vietnamsky "Sông Hồng") je rieka v juhovýchodnej Číne a vo Vietname.
Ma dĺžku , nepravidelný prietok (až /s). Pramení v Jünnanskej vysočine, tečie na juhovýchod a ústi do Bacboského zálivu Juhočínskeho mora. Unáša veľké množstvo naplavenín (odtiaľ názov). Dolná časť povodia je veľmi husto osídlená. V jej okolí je rozšírené pestovanie ryže. Na rieke leží mesto Hanoj, Hai Phong.
Košariskový potok

Košariskový potok je krátky potok na Hornom Pohroní, vo východnej časti okresu Banská Bystrica. Je to pravostranný prítok Dielcového potoka, meria a je tokom V. rádu.
Pramení vo Veporských vrchoch, v podcelku Čierťaž, na severozápadnom svahu Holého vrchu () v nadmorskej výške približne Potok tečie západným smerom katastrálnym územím obce Brusno a z ľavej strany priberá krátky prítok z lokality Košariská. Juhovýchodne od kúpeľov sa v nadmorskej výške cca vlieva do Dielcového potoka.
Dielcový potok

Dielcový potok je potok na Hornom Pohroní, vo východnej časti okresu Banská Bystrica. Je to pravostranný prítok Brusnianky, má dĺžku 2 km a je tokom IV. rádu. Preteká katastrálnym územím obce Brusno.
Pramení vo Veporských vrchoch, v podcelku Čierťaž na severoseverozápadnom svahu Brzáčky (1 004,6 m n. m.), v lokalite Dielec, v nadmorskej výške približne 630 m n. m. Od prameňa tečie na krátkom úseku najprv na západ, potom sa stáča na severozápad a sprava priberá Košariskový potok. Následne pokračuje západným smerom, esovito sa ohýba a k ústiu tečie na krátkom úseku severozápadným smerom. Južne od kúpeľov sa v nadmorskej výške cca 443 m n. m. vlieva do Brusnianky.
Rakva

Rakva alebo truhla alebo umrlčia truhla je schránka pre mŕtveho, najčastejšie je tvorená z masívneho dreva, ktoré je zdobené rôznymi doplnkami, v podobe kovania a podobne.
Cestovina

Cestovina je jedlo vyrobené z nekysnutého cesta pomocou múky, vody alebo vajec.
Vznik cestovín sa datuje do doby pred našim letopočtom. Prvé zmienky pochádzajú zo Starovekého Grécka, kde koláčové cesto usušili na slnku, potom natrhali na kúsky a uvarili. Rimania tento nápad zdokonalili tým, že cesto nakrájali na rovnaké pásiky, ktoré nazývali laganon, čo zrejme súvisí s dnešným názvom lasagne. Prvé cestoviny sa vyrábali doma. Prvé továrne na cestoviny začali vznikať až v 17. storočí v Taliansku.
Zloženie.
Základné suroviny sú múka (pšeničná) a voda. Cestoviny môžu byť bezvaječné, jednovaječné, dvojvaječné, podľa chuti až viacvaječné.
Sú bohatým zdrojom sacharidov. Cestoviny z celozrnnej múky obsahujú navyše minerály a vitamín B. Vaječné zasa obsahujú vitamín A.
Hendikep

Hendikep (z angl. "handicap" &lt; "hand i'the cap" - ruku do čiapky) môže byť:
Hendikep (šport)

Hendikep (z angl. handicap) je v športe cielené znevýhodnenie účastníka súťaže so zjavnou alebo predpokladanou výkonnostnou prevahou oproti ostatným účastníkom. Hendikepy sa používajú na zatraktívnenie súťaže pre divákov.
Hendikepy sa používajú iba v niektorých športových odvetviach, napríklad:
Belgrano (department, Santiago del Estero)

Department Belgrano leží na východe provincie Santiago del Estero na severozápade Argentíny a je jedným z 27 departmentov provincie.
Na severe hraničí s departmentom General Taboada, na východe s provinciou Santa Fe a na juhu a západe s departmentom Aguirre.
Hlavné mesto departmentu Belgrano je Bandera.
Figueroa (department)

Department Figueroa leží v centre provincie Santiago del Estero na severozápade Argentíny a je jedným z 27 departmentov provincie.
Na severe hraničí s departmentmi Jiménez a Alberdi, na východe s departmentom Moreno, na juhu s departmentmi Juan Felipe Ibarra, Sarmiento a Robles a na západe s departmentom Banda.
Hlavné mesto departmentu Figueroa je La Cañada.
Suši

Suši () je tradičné japonské jedlo z ryže ochutenej octovou omáčkou a z rôznorodých surových alebo tepelne upravených surovín. Ryža sa uvarí do mäkka a za rýchleho ochladenia sa zmieša s ochutenou zmesou octu a vody. Po vychladnutí tejto základnej ingrediencie sa z nej tvaruje základ pre suši. Vo výsledku si ju môžete samostatne ochutiť podľa chuti sójovou omáčkou
Japonské slovo "suši" pôvodne znamenalo ľahké ryžové jedlo. Jeho význam sa časom skonkretizoval a označuje kombináciu octom ochutenej ryže ( "suši meši" - suši ryža) s inými surovinami (doslovne: "neta" - materiál).
Charakteristickou surovinou sú hlavne surové ryby (tuniak, losos, makrela) a ikry, plody mora (krevety, chobotnice, kalmáre, ježovky, kraby), zelenina (uhorka, mrkva, avokádo), vaječná omeleta, ale aj tofu alebo huby (šiitake).
Treťou základnou surovinou, ktorá sa používa na prípravu väčšiny druhov suši, sú plátky morských rias "nori" ().
Malé reštaurácie špecializované na podávanie suši sa v Japonsku nazývajú "sušija" ().
Druhy suši.
Podľa tvaru výsledného produktu rozoznávame:
Slovenský fedcupový tím

Slovenský fedcupový tím je ženský tenisový tím, ktorý reprezentuje Slovensko v Pohári federácie. Je riadený Slovenským tenisovým zväzom. V súčasnosti hrá vo Svetovej skupine I. 
História.
Slovensko sa po prvýkrát zúčastnilo Pohára federácie v roku 1994. V roku 2002 Pohár vyhralo.
Pred rokom 1992, slovenské hráčky reprezentovali Česko-Slovensko.
Katedrála svätého Patrika (New York)

Katedrála svätého Patrika je najväčšia neogotická katolícka katedrála v Severnej Amerike. Je to sídlo arcibiskupa rímskokatolíckej arcidiecézy New Yorku a farský kostol. Nachádza sa v New Yorku na 50. ulici a Piatej Avenue na Manhattane v blízkosti komplexu Rockefeller Center. Bola postavená v rokoch 1858 až 1878 a je vysoká 100 metrov.
Wiener Rathaus

Wiener Rathaus alebo Viedenská radnica je neogotická budova vo Viedni, ktorá slúži ako sídlo starostu a mestského zastupiteľstva a taktiež aj ako sídlo guvernéra spolkovej krajiny Viedeň. Navrhol ju Friedrich von Schimdt v gotickom štýle a postavená bola medzi rokmi 1872 a 1883. 
Iné projekty.
Zjednotená arabská republika

Zjednotená arabská republika (arab. "al-Džumhúríja al-Arabíja al-Muttahida") bol štát, ktorý vznikol zjednotením Egypta a Sýrie v roku 1958.
Federálny štát vznikol 1. februára 1958 po referende v oboch krajinách, ako prvý krok vedúci ku vzniku budúceho panarabského štátu. Hlavným mestom štátu bola Káhira. Štát existoval do vystúpenia Sýrie zo zväzku v dôsledku štátneho prevratu v roku 1961, hoci Egypt tento názov používal až do roku 1971.
Iriomote-džima (sopka)

Iriomote-džima je podmorský vulkán, nachádzajúci sa asi 25 km severovýchodne od ostrova s rovnakým menom a asi 35 km juhozápadne od ostrova Išigaki-šima v Juhočínskom mori, v hĺbke asi 200 m pod hladinou. Jediná eruupcia vulkánu bola pozorovaná 31. októbra 1924, keď došlo k vyvrhnutiu asi 1 km3 ryolitovej pemzy, ktorej fragmenty sa našli až v Hokkaide.
Iwo-Tori-šima

Iwo-Tori-šima je malý (1 × ) ostrov v Juhočínskom mori, patriaci do japonského súostrovia Rjúkju. Ostrov sa nachádza asi severne od najväčšieho ostrova súostrovia – Okinawy.
Ostrov je tvorený dvoma andezitovými vulkánmi ("Iwo-dake" a "Kusuku"), v kráteri severnejšieho z nich sa nachádza malé jazierko, aktívne solfatáry a ložisko síry, v minulosti ťažené.
Zdravotné postihnutie

Zdravotné postihnutie je zjednodušene povedané (spravidla trvalé) zdravotné znevýhodnenie jednotlivca. 
Presné definície sú:
Hovor s ňou

Hovor s ňou () je španielsky film od režiséra Pedra Almodóvara z roku 2002. 
Ponúka spletitý príbeh plný vášní, emócií, nenaplnených lások a čudných ľudských postáv. V centre deja sledujeme novinára Marca, ktorý sa zamiluje do vášnivej toreádorky Lydie. Lydia však pri jednom svojom zápase utrpí nehodu (vážne ju zraní býk) a v kóme sa dostáva do luxusného sanatória, v ktorom "žijú" podobní pacienti. Marco sa pri svojich návštevách zoznámi s ošetrovateľom Begninom, ktorý tajne miluje svoju komatickú pacientku Aliciu. Aliciu dlhšie sledoval, ako tancuje v baletnej škole naproti jeho apartmánu. Marco sa tak stane svedkom Begninovej lásky a opatery k milovanej žene, ktorá ho nepočuje a nevidí. Keď však lekári v sanatóriu jedného dňa zistia, že Alicia je tehotná, veci naberú rýchly spád a láskavý, nežný Begnino je odrazu v centre podozrení a dostane sa do väzenia.
V hlavných úlohách sa vo filme predstavujú herci u nás takmer neznámi, v Španielsku však hviezdy prvej triedy, ako Darío Grandinetti (pôvodom Argentínčan) v úlohe Marca či Javier Cámara ako Begnino.
Almodóvarov štýl je čitateľný i v tomto filme, ktorý okrem veľkého úspechu kritík zožal úspech i pri rozdeľovaní Oscarov v roku 2003 a odniesol si sošku za najlepší pôvodný scenár.
Vincent Richards

 
Vincent (Vinnie) Richards (* 30. marec 1903, Yonkers, New York, USA – † 28. september 1959, New York) bol americký tenista. 
Medzi jeho najväčšie úspechy v tenise patria dve zlaté medaily z dvojhry a štvorhry na olympijských hrách v Paríži v roku 1924 (okrem zlatých medailí získal aj striebro v zmiešanej štvorhre) a zisk titulov v štvorhre na Wimbledone (1924), French Championships (1926), U.S. Championships (1918, 1921, 1922, 1925, 1926 v mužskej štvorhre, 1924 v zmiešanej).
V roku 1959 bol zapísaný do Medzinárodnej tenisovej siene slávy.
Kariéra a život.
V roku 1927 prešiel na profesionálnu dráhu, kde sa stali známe jeho zápasy s Karlom Koželuhom.
USA reprezentoval aj v Davisovom pohári, odohral celkovo 5 zápasov, z toho 2 v dvojhre (2 výhry) a 3 v štvorhre (2 výhry, 1 prehra).
Chopok

Chopok () (po maďarsky: Hopok) je tretí najvyšší vrch Nízkych Tatier. Leží približne severne od Brezna, na území Národného parku Nízke Tatry Ide o turisticky vyhľadávaný vrchol s rozsiahlym kruhovým výhľadom.
Poloha.
Nachádza sa v centrálnej časti pohoria, v geomorfologickom podcelku Ďumbierske Tatry a jej časti Ďumbier. Vrch leží v hlavnom hrebeni, na hranici Žilinského a Banskobystrického kraja, na rozhraní okresov Liptovský Mikuláš a Brezno. Zasahuje na katastrálne územie obcí Demänovská Dolina a Horná Lehota. Susednými vrchmi sú na západe Dereše (), na severe Konský grúň (), na východe Konské () a Ďumbier () a na juhu Pálenica (). 
Opis.
Chopok, ležiaci v srdci pohoria, patrí medzi najnavštevovanejšie lokality Nízkych Tatier. Môže za to jednoduchá dostupnosť lanovkami, ktoré zo severu (z Jasnej) i juhu (zo Srdiečka) pohodlne vyvezú turistov na hrebeň pod samotný vrchol. Vrch tak býva častým východiskom túr na Ďumbier a ku Chate generála Milana Rastislava Štefánika, s pokračovaním cez Besnú do sedla Čertovica. Mimo hlavného vrcholu, pod ktorým stojí Kamenná chata pod Chopkom, je západne od rotundy - vrcholovej stanice druhý, nižší vrchol. V jeho blízkosti je inštalovaná meteorologická stanica. Severovýchodne sa nachádza mohutný ľadovcový kotol s Lukovým plieskom. Severné svahy odvodňujú prítoky Demänovky, južné svahy odvádzajú vodu do riečky Bystrianka. 
Svahy Chopka sú vyhľadávaným miestom zimnej i letnej turistiky: stredisko Jasná leží na severnej Liptovskej a stredisko Kosodrevina na južnej Horehronskej strane. V decembri 2012 bolo obnovené spojenie oboch regiónov lanovkami.
Meteorologická stanica.
V blízkosti stanice lanovky sa nachádza meteorologická stanica, ktorej merania začali 1. decembra 1954. Podľa meraní je na vrchole priemerná ročná teplota -1,1°C, pričom extrémne hodnoty dosahujú -31,5°C (17. januára 1963) pre minimum a 22°C (9. augusta 2013) pre maximum. Priemerný ročný úhrn zrážok dosahuje 1034 mm, pričom denné maximum 70,8 mm spadlo 1. augusta 1986. Ako známe miesto prakticky neustáleho vetra (Chopok patrí medzi najveternejšie miesta na Slovensku) tu jeho priemerná rýchlosť dosahuje 9,3 m/s, maximálny náraz vetra dosiahol 14. apríla 1988 rýchlosť 51 m/s, čo je v prepočte 184 km/h. 
Výhľady.
Z vrcholu Chopka je veľmi dobrý kruhový rozhľad na mnohé pohoria stredného a severného Slovenska. Skalnatá vrcholová časť umožňuje výhľad na mnohé nízkotatranské vrchy a jedinečný pohľad je na Vysoké Tatry. Pri vhodných podmienkach možno pozorovať i Chočské vrchy, Poľanu, Veporské a Stolické vrchy, nezriedka je pozorovateľná časť Oravských Beskýd s Pilskom a Babou horou, Oravská Magura, Krivánska Fatra, Vtáčnik, Sitno či Kékes v Maďarsku.
Prístup.
Najjednoduchší prístup zabezpečujú sedačkové a kabínkové lanovky z Jasnej a Srdiečka, ktoré sú zároveň východiskovými miestami značených turistických trás.
David Legwand

David Legwand (* 17. august 1980, Detroit, Michigan, USA) je bývalý americký hokejista, ktorý hrával v NHL. Bol draftovaný v prvom kole draftu v roku 1998 (celkovo bol druhý). So svojou hokejovou kariérou začínal v Ontario Hockey League, hrával za klub Plymouth Whalers. Reprezentoval na štyroch majstrovstvách sveta.
Sliven (mesto)

Sliven () je mesto v centrálnej časti Bulharska. Je sídlom oblasti Sliven.
Chata Predná Holica

Chata Predná Holica alebo tiež Chata Lajoška je horská chata v Slovenskom rudohorí vo Volovských vrchoch v katastrálnom území obce Vyšný Klátov v okrese Košice-okolie. 
Chata je obľúbeným turistickým cieľom Košičanov. Chata stojí v nadmorskej výške V blízkosti chaty stojí malá kaplnka, ktorá bola postavená v r. 1912.
História.
Prvá chata na Prednej Holici vznikla v roku 1914. V roku 1925 boli zvyšky pôvodnej chaty odstránené a bola postavená nová chata. Keď v r. 1929 zomrel Ľudovít Konrády, na ktorého popud bola chata obnovená, na jeho počesť chatu pomenovali po ňom. Odtiaľ pochádza jej ľudový názov Lajoška – z maďarského Lajos (po maďarsky Ľudovít). Po Viedenskej arbitráži vrch Predná Holica a teda aj chata pripadla Maďarsku. Počas druhej svetovej vojny chatu striedavo obsadzovali partizáni a fašisti. V decembri 1944 maďarskí vojaci chatu vyhodili do vzduchu. Nová chata bola dostavaná v roku 1951. 
Prístup.
Na chatu možno prísť z viacerých smerov po značkovaných cestách: z Jahodnej, z Vyšného Klátova, zo Zlatej Idky, Opátky, Hýľova alebo z Košickej Belej.
Na chatu možno prísť tiež neznačkovanou cestou dolinou Potoky pod Jahodnou.
Súčasnosť.
Kapacita chaty je 34 hostí. Chata patrí Klubu turistov Košíc.
Adrian Quist

Adrian Karl Quist (* 4. august 1913, Medindie, Austrália - † 17. november 1991, Sydney) bol austrálsky tenista. Medzi jeho najväčšie úspechy v tenise patria tri tituly v dvojhre, Australian Championships (1936, 1940, 1948) a 12 titulov v štvorhre, Australian Championships (1936-1940, 1946-1950), French Championships (1935), Wimbledon (1935, 1950) a U.S. Championships (1939).
V roku 1984 bol zapísaný do Medzinárodnej tenisovej siene slávy.
Kariéra a život.
V druhej svetovej vojne slúžil v austrálskej armáde. 
Austráliu reprezentoval aj v Davisovom pohári, odohral celkovo 56 zápasov, z toho 34 v dvojhre (24 výhier, 10 prehier) a 22 v štvorhre (19 výhier, 3 prehry).
Stredná hra (otvorenie)

Stredná hra je šachové otvorenie charakterizované ťahmi "1. e4 e5 2. d4 exd4 3. Dxd4". Ide o jednu z menej používaných otvorených hier, pretože predčasná prítomnosť bielej dámy v centre umožňuje čiernemu získať čas a rozvinúť figúrky jej napadaním. Prvýkrát sa zmienka o ňom objavila u Philippa Stammu v 18. storočí. V súčasnosti sa používa skôr v partiách hraných rýchlym tempom.
Varianty.
3. c3.
Pozri Severský gambit.
3. Qxd4 Jc6.
Biely môže hrať 4. Da4, 4. Dd1 alebo (zrejme) najlepší ťah 5. De3, známy ako Paulsenov útok.
PageRank

PageRank je algoritmus analýzy odkazov, ktorý priraďuje číselné ohodnotenie každému prvku v množine navzájom linkami prepojených dokumentov ako World Wide Web s cieľom ohodnotenia relatívnej významnosti daného dokumentu v tejto množine. PageRank taktiež označuje toto číselné ohodnotenie.
PageRank je obchodná značka Google Inc. a algoritmus je patentovaný () Stanfordovou univerzitou.
Algoritmus, ktorý využíva Google, je pomenovaný po jednom z jeho zakladateľov – Larry Page. PageRank znamená hodnotu popularity stránky. Google na ňom založil svoj vyhľadávací algoritmus, v súčasnosti používa podobný algoritmus väčšina vyhľadávačov. Google definuje PageRank ako: "PageRank interpretuje link zo stránky A na stránku B ako hlas stránky A za stránku B. Google však zohľadňuje viac ako len čisté množstvo odkazov na Vašu stránku. Tak isto analyzuje stránku z ktorej hlas prišiel. Hlasy zo stránok, ktoré sú samé o sebe "dôležité" vážia viac ako hlasy iných stránok."
Pre tvorcov webových stránok to znamená toľko, že čím väčší je náš PageRank, tým väčšiu dôležitosť stránke prideľuje Google a iné vyhľadávače. A čím je dôležitosť väčšia, tým vyššie je umiestnenie medzi výsledkami vyhľadávania. Samozrejme to nie je jediné kritérium, ktoré stránky posúva medzi výsledkami vyššie, Google ich má cca 200. Druhou výhodou je, že vyhľadávač prehľadáva najviac stránky, ktoré majú najväčší PageRank. Google aktualizuje PageRank cca v 3-mesačnom intervale, ale niekedy aj v priebehu 2 či 6tich mesiacoch je bez Pagerank Updatu.
Pre zistenie pageranku musíte zadať vašu url adresu do stránky na to určenej a vráti vám hodnotu od 0 do 10. Každá stránka ma svoj vlastný pagerank (okrem nových, ktoré vracajú hodnotu N/A = Nenajdený, čo znamená, že stránka nebola ešte ohodnotená Google vyhľadávačom).
Dejiny.
Pagerank bol vyvinutý na Stanfordovej univerzite Larrym Pagom (odtiaľ názov "Page" -Rank) a neskôr Sergom Brinom ako súčasťou tímy pre výskum ohľadne nového vyhľadávača. Spolupracovali s Rajeevom Motwanim a Terrym Winogradom. Prvá zmienka opisujúca Pagerank a prototyp nového vyhľadávača Google bola vydaná v roku 1998. Krátko potom, ako Page a Brin založili Google Inc., spoločnosť ohľadne vyhľadávača Google. Aj keď je Pagerank len jeden z mnohých faktorov, ktoré hodnotia pozície vo vyhľadávaní, Pagerank stále poskytuje základ pre všetky webové vyhľadávacie aplikácie Googlu.
PageRank bol ovplyvnený citačnou analýzou vyvinutou Eugenom Garfieldom v roku 1950 z University of Pennsylvania a technológiou Hyper Search vytvorenou Massimom Marchiorim na University of Padua. V rovnaký rok bol verejnosti predstavený Pagerank, Jon Kleinberg publikoval jeho dôležitosť algoritme HITS. Zakladatelia Googlu citovali Garfielda, Marchioriho a Kleinberga v ich originálnom vydaní.
Daimjó

Daimjó alebo daimio (po japonsky 大名 – daimjó, slovo vzniklo skrátením slova daimjóšu = veľký zemepán alebo daimjóden = veľké súkromné pole) bol titul japonského lokálneho šľachtica (kniežaťa) pred rokom 1868, ktorý bol formálne podriadený japonskému cisárovi, ale inak nezávislý pán. 
V období Sengoku dochádzalo medzi jednotlivými daimjómi ku krvavým bitkám o územia. Daimjó bol vodca rodinného klanu, ktorého členovia stáli v hierarchii provincie nad ostatnými vazalmi. Medzi najznámejších daimjóv obdobia Sengoku patrili napr. Nobunaga Oda, Iejasu Tokugawa, Hidejoši Tojotomi, Šingen Takeda, Kenšin Uesugi, Motonari Móri, Sóun Hódžó a ďalší.
Termín daimjó sa v 15. a 16. storočí používal pre pána, ktorému patrilo niekoľko provincií, niekoľko okresov, v niektorých prípadoch niekoľko dedín. Občas je tento pojem nesprávne používaný ako staršie označenie pre šugo (hajtmana) alebo úplne za šugo zamieňaný. V tom istom období sa niekedy termín šugo-dajmjó používal pre vládcov s rastúcou nezávislosťou do polovice 14. storočia a termín šugo pre tú istú funkciu do roku 1560. V období Edo sa termínom daimjó označoval pán, ktorý vládol kniežatstvu s výnosmi väčšími ako 10 000 koku.
Kňažia

Kňažia môže byť:
Kochanovský potok

Kochanovský potok môže byť:
Kochanovský potok (prítok Černošiny)

Kochanovský potok je potok v hornom Šariši, v juhovýchodnej časti okresu Bardejov. Je to pravostranný prítok Černošiny, meria 1,9 km a je tokom VII. rádu.
Prameň.
Tečie v Ondavskej vrchovine, v podcelku Kurimská brázda, kde pramení na juhovýchodnom úpätí Rovienok (547,0 m n. m.) a východne od lokality Železné vráta, v nadmorskej výške približne 310 m n. m.
Opis toku.
Od prameňa tečie východným smerom do obce Kochanovce, pričom preteká intravilánom obce a zľava priberá prítok vznikajúci severozápadne nad obcou. Následne sa stáča juhovýchodným smerom, sprava priberá prítok prameniaci severne od osady Dúbie, oblúkom sa stáča na severovýchod a koryto sa ešte nevýrazne esovito stáča. Východne od Kochanoviec, na južnom úpätí Chovanca (267 m n. m.), sa v nadmorskej výške cca 209 m n. m. vlieva do Černošiny.
Kochanovský potok (prítok Koprivničky)

Kochanovský potok je potok v hornom Šariši, v juhovýchodnej časti okresu Bardejov. Je to ľavostranný prítok Koprivničky, meria 2,4 km a je tokom VII. rádu.
Prameň.
Tečie v Ondavskej vrchovine, pramení na juhovýchodnom svahu Kochanovského (385,6 m n. m.) v nadmorskej výške približne 345 m n. m.
Opis toku.
Od prameňa tečie sprvu juhovýchodným smerom, následne sa stáča severojužným smerom a sprava priberá prítok z južného svahu Kochanovského. Ďalej už pokračuje juhovýchodným smerom cez lokalitu Klince v rámci geomorfologického podcelku Raslavická brázda. Západne od obce Koprivnica ústi v nadmorskej výške 216,0 m n. m. do Koprivničky.
Povýšenie

Povýšenie môže byť:
Povýšenie (hodnosť)

Povýšenie je vymenovanie vojaka, policajta atp. do vyššej hodnosti. Opakom povýšenia je degradácia.
Obvykle sa povyšuje o jeden hodnostný stupeň, v prípade vykonania nejakého hrdinského činu, alebo úspešného realizovania významnej vojenskej akcie aj o viacero stupňov. Jedinec môže byť povýšený aj in memoriam.
Degradácia

Degradácia môže byť:
Grammy Award

Grammy Award (pôvodne nazývaná ako Gramophone Award; slovensky: "Cena Grammy") je ocenenie udeľované organizáciou The Recording Academy v USA, ktorým sa oceňujú významné hudobné počiny v hudobnom priemysle. Každoročný uvádzací ceremoniál obsahuje výkony prominentných hudobných interpretov a niekoľko zaujímavejších cien je prezentovaných v televízii. Cena Grammy je hudobným ekvivalentom televíznej ceny Emmy Award, divadelnej ceny Tony Award a filmovej ceny Academy Award.
Prvé udeľovanie cien Grammy sa konalo dňa 4. mája 1959 a bolo zorganizované na počesť úspechov hudobných umelcov za rok 1958. 60. ročník udeľovania cien Grammy sa konal 28. januára 2018 v Madison Square Garden v New Yorku.
Kategórie.
Medzi hlavné kategórie patria tieto štyri, ktoré nie sú vyhradené žánrom.
Vedúci víťazi.
S 32 cenami Grammy na konte, je Beyonce interpretom s najväčším počtom cien Grammy. Medzi ženskými víťazkami je s 27 cenami Grammy na čele Alison Krauss. Írska skupina U2 je s 22 cenami Grammy držiteľom rekordu v počte cien Grammy medzi hudobnými skupinami.
Degradácia (hodnosť)

Degradácia v armáde, polícii atp. je odobratie vyššej hodnosti a menovanie do nižšej hodnosti.
Opakom degradácie je povýšenie.
Degradácia je jednou z foriem trestu za nejaké prečinenia.
Kochanovský potok (prítok Chocholnice)

Kochanovský potok je potok na Strednom Pohroní, v západnej časti okresu Trenčín. Je to pravostranný prítok Chocholnice, meria 3,7 km a je tokom IV. rádu.
Tečie v Považskom podolí, kde pramení v podcelku Bielokarpatské podhorie na severoseverovýchodnom svahu vrchu Lagin v nadmorskej výške približne 340 m n. m. Na hornom toku tečie juhovýchodným smerom, následne vstupuje do podcelku Trenčianska kotlina, kde preteká intravilánom Zemianskeho Lieskového. V obci podteká cestu III. triedy Kostolná-Záriečie - Štvrtok, pod obcou sa stáča na východojuhovýchod a preteká rovinatou poľnohospodárskou krajinou. Následne podteká železničnú trať č. 120 i cestu I. triedy č. I/61 a východne od Melčíc ústi v nadmorskej výške cca 195 m n. m. do Chocholnice.
Sústava CGS

Sústava CGS (iné názvy: sústava jednotiek CGS, systém (jednotiek) CGS, sústava/systém (jednotiek) cgs, CGS, cgs, absolútna sústava jednotiek, zriedkavo centimeter-gram-sekunda) je sústava fyzikálnych jednotiek, v ktorej sú základnými jednotkami centimeter, gram a sekunda – z toho skratka CGS.
Predstavuje starší systém jednotiek zavedený v roku 1874. Pre rôzne odbory existovali rôzne modifikácie tejto sústavy. Systém CGS bol postupne nahradený sústavou MKS (meter-kilogram-sekunda), pričom v roku 1960 boli oba systémy nahradené sústavou SI.
Adamovský potok (prítok Chocholnice)

Adamovský potok je potok na Strednom Považí, v západnej časti okresu Trenčín. Je to pravostranný prítok Chocholnice, meria 4,6 km a je tokom IV. rádu.
Prameň.
Tečie v Považskom podolí, kde pramení v podcelku Bielokarpatské podhorie na južnom svahu Veľkého hája () v nadmorskej výške približne 
Opis toku.
Od prameňa tečie sprvu na krátkom úseku na východ, následne sa stáča na juhovýchod a z pravej strany priberá prítok () prameniaci východne od osady Salaš. Na dolnom toku už tečie v podcelku Trenčianska kotlina, podteká cestu III. triedy Kostolná-Záriečie – Štvrtok a preteká intravilánom Malých Bieroviec. Pod obcou preteká rovinatou poľnohospodárskou krajinou, podteká ešte železničnú trať Bratislava – Žilina aj cestu I/61 a juhovýchodne od Malých Bieroviec sa v nadmorskej výške cca vlieva do Chocholnice.
Kňažia (potok)

Kňažia je potok na Strednom Považí, v severovýchodnej časti okresu Nové Mesto nad Váhom, krátky úsek v pramennej oblasti je súčasťou okresu Trenčín (katastrálne územie obce Selec). Je to pravostranný prítok Kalnického potoka, má dĺžku 3,9 km a je tokom IV. rádu.
Pramení v Považskom Inovci, v podcelku Vysoký Inovec, na juhozápadnom svahu Klenkovho vrchu (640,5 m n. m.) v nadmorskej výške približne 530 m n. m. Od prameňa tečie sprvu severozápadným smerom, sprava priberá najprv krátky prítok zo západojuhozápadného svahu Klenkovho vrchu, potom z tej istej strany prítok zo severozápadného úbočia tohto vrchu z lokality Chmeľnice. Následne sa stáča západným smerom, zľava priberá prítok z oblasti Babej hory a vytvára oblúk prehnutý na sever. Na dolnom toku už preteká podcelkom Inovecké predhorie, stáča sa juhojuhozápadným smerom a na ľavom brehu obteká osadu Drahy. Napokon sa koryto ešte esovito ohýba, na krátkom úseku pokračuje na západ a na východnom okraji intravilánu obce Kálnica ústi v nadmorskej výške cca 228 m n. m. do Kalnického potoka.
Pohár federácie 2002

Pohár federácie 2002 bol 40. ročník najdôležitejšej súťaže národných tímov v ženskom tenise. Svetová skupina sa znova preusporiadala teraz do podoby 16-tímového paly-off turnaja, podobne ako formát Davisovho pohára. Súťaže sa zúčastnilo 83 tímov. Vo finále, ktoré sa uskutočnilo 2. a 3. novembra v Palacio de Congresos de Maspalomas na Gran Canaria v Španielsku, zvíťazilo nad m. Bol to prvý titul Slovenska.
Svetová skupina.
Svetová skupina.
Porazené tímy z prvého kola hrali play-off s víťazmi prvých skupín jednotlivých zón.
Svetová skupina play-off.
Dátum: 20.21. júl
Cigán (Ravel)

Cigán, rapsódia pre husle a orchester ("Tzigane") je dielo francúzskeho skladateľa Maurica Ravela. 
Ravelovi bol folklór ako podnetný zdroj pre jeho tvorbu vždy blízky. Hudobné nápady čerpal hlavne z obľúbeného Španielska, no inšpiráciu pre dielo Cigán našiel v maďarsko-cigánskej ľudovej hudbe. Zosobnením tejto inšpirácie bola maďarská huslistka Jelly d'Aranyi, ktorá v roku 1922 excelovala v jeho "Sonáte pre husle a violončelo". Ravel, prítomný na koncerte bol fascinovaný huslistkiným temperamentom a vynikajúcou technikou. Ešte v tomto roku začal pracovať na Cigánovi, rapsódií pre husle a klavír. Dielo však kvôli intenzívnej práci na opere Dieťa a čary dokončil až o dva roky neskôr. V apríli 1924 sa uskutočnia premiéra tejto skladby v podaní Jelly d'Aranyi a klaviristu Henriho Gil-Marchexa. Skladba s virtuóznym husľovým partom však v sebe niesla koncertnú ambíciu, preto skladateľ dielo zorchestroval. 
Forma diela je už podľa názvu rapsodická, voľná a využíva predovšetkým variačnú techniku. Skladba je súvislý celok, bez členenia na časti. Celé dielo ja akýmsi umelecky štylizovaným čardášom. Skladba sa začína dlhým vášnivým husľovým sólom, ktoré má charakter kadencie. Až po tomto sóle vstupuje orchester, konkrétne harfa s partom, ktorý evokuje cimbal v cigánskej kapele. Nasleduje ďalší rytmický motív v husľovom podaní, využívajúci zväčšenú sekundu, interval charakteristický pre cigánsku hudbu. Melódie sa ujme orchester, po ktorej nasleduje husľová kadencia, ktorá uzatvára túto časť a plynule prechádza do Meno vivo grandiozo. Orchester nadobúda významnejšie postavenie a postupne vytvára s husľami prepojený celok. Tempo skladby striedavo zrýchľuje a zasa klesá, čím sa vytvára napätie. Skladba graduje, v závere orchester doprevádzajú husle bravúrnym behom, po ktorom orchester troma krátkymi akordami rapsódiu ukončí. 
Ravelov Cigán skvele ilustruje folklórne inšpirácie v klasickej hudbe. V klavírnej i orchestrálnej verzii je to obľúbená skladba technicky vyspelých huslistov.
Personálna únia

Personálna únia môže byť:
Vylúčenie

Vylúčenie alebo vylučovanie môže byť:
Vylučovanie (zoológia)

Vylučovanie alebo exkrécia je biologický proces, ktorým organizmus separuje odpadové produkty zo svojho tela. 
U cicavcov tvoria 2 hlavné vylučovacie procesy formovanie moču v obličkách a formovanie výkalov (fekálií) v črevách. Odpadné produkty sú vylúčené močením (urináciou) a defekáciou.
A1

A1 môže byť:
Hendikep (medicína)

Hendikep (z angl. handicap) alebo prekladané aj ako sociálne znevýhodnenie alebo podľa WHO novšie obmedzenie participácie je minimalizovanie určitých príležitostí zdravotne postihnutých osôb v súkromnej, kultúrnej alebo pracovnej oblasti. Presné definície:
Podľa M. Šramatej (2004) sa hendikep všeobecne rozdeľuje na handicap v orientácií, fyzickej nezávislosti, sociálnej integrácií, ekonomickej sebestačnosti a v zamestnaní, kde predstavuje pre osobu obmedzené príležitosti vo výbere, prípadne výkone zamestnania ako aj úpravy pracovného miesta, režimu alebo času.
Soho

Soho môže byť: 
SoHo môže byť:
SoHo alebo SOHO môže byť:
SOHO môže byť:
Beňatinský travertín

Beňatinský travertín je prírodná pamiatka a chránené územie chránenej krajinnej oblasti Vihorlat na Slovensku.
Νachádza sa v katastrálnom území obce Beňatina v okrese Sobrance v Košickom kraji. Územie bolo vyhlásené v roku 1989 na rozlohe 0,24 ha. Ochranné pásmo nebolo určené.
Prírodná pamiatka bola vyhlásená na ochranu geologického odkryvu, ktorý predstavuje profil najvýchodnejšie položeného travertínu na Slovensku, s výskytom skamenených zvyškov mäkkýšov. Tvorba travertínu pokračuje aj v súčasnosti.
Znečistenie životného prostredia

Znečistenie životného prostredia alebo kontaminácia životného prostredia znamená uvoľnenie environmentálnych kontaminantov do životného prostredia resp. ich prítomnosť v životnom prostredí. Znečistenie vzniká ak sa škodlivé látky dostávajú do životného prostredia v takých veľkých množstvách, že škodia ľudom, živočíchom, rastlinám i prírodnému prostrediu. 
Zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov definuje znečisťovanie ako: „"priame alebo nepriame zavádzanie látok, vibrácií, tepla alebo hluku ľudskou činnosťou do ovzdušia, vody alebo pôdy, ktoré môže byť škodlivé pre ľudské zdravie, môže negatívne ovplyvňovať kvalitu životného prostredia alebo majetok, môže znehodnocovať priaznivý stav životného prostredia alebo môže narušiť iné oprávnené využívanie životného prostredia."“
Medzi hlavné typy znečistenia patria hlavne:
Regent Street

Regent Street je významnou obchodnou ulicou a dopravnou tepnou vo West Ende v londýnskom mestskom obvode City of Westminster. Pomenovaná je podľa princa regenta.
Ulica začína najrpv ako „Lower Regent Street“. Potom smeruje na sever k Piccadilly Circus, stáča sa na západ, mení sa na „Regent Street“, vytvára oblúk a smeruje ďalej na sever. Práve v tejto časti ulice sa nachádza väčšina obchodov. 
Severne od križovatky s Oxford Street, na Oxford Circus, pokčauje ako „Upper Regent Street“ a končí na križovatke s ulicami Langham Place, Cavendish Place a Mortimer Street.
Dejiny.
Ulica bola postavená podľa plánov architekta Johna Nasha z roku 1811 ako súčasť ceremoniálnej trasy smerujúcej od rezidencie Princa Regenta v Charlton House do novovybudovaného Regent’s Parku. Ulica je súčasťou Crown Estate, majetku spájaného s kráľovskou rodinou a monarchiou.
Nash zamýšľal ulicu ako široký bulvár s oblúkom. V snahe o optimálne využitie pôdy Crown Estate znamenalo, že na new New Street (ako bola v tej dobe Regent Street známa) sa nachádza niekoľko výrazných zakrivení. Prvé pri vstupe na Piccadilly Circus a druhé pri križovatke Portland Place a Langham Place. Ulicu dokončili v roku 1825. 
Ide o vôbec jeden z prvých príkladov mestského plánovania v Londýne, keďže dovtedy sa Londýn rozširoval pomerne náhodne. New Street sa mala stať jasnou hranicou medzi Soho, ktoré v tej dobe bolo považované za pochybnú štvrť, a módnymi ulicami a námestiami v štvrti Mayfair. 
Koncom 19. storočia sa začali ozývať prvé hlasy požadujúce prestavbu existujúcich Nashových domov. Nashove domy neboli najkvalitnejšie a s pribúdajúcimi prístavbami a prestavbami začala trpieť ich celková statika. Tretím dôvodom na prestavbu bola ich nedostatočná veľkosť. S ústupom zákazkového krajčírstva sa nároky na obchodné priestory zmenili a existujúce priestory už nepostačovali.
Ako prvý prestavali Regent House, južne od Oxford Circus. Autorom návrhov rekonštrukcie bol architekt Sir Reginald Blomfield. Napriek tomu, že motivácia zväčšiť obyčajné obchody na obchodné domy bola silná; práce na stavbe spomalila prvá svetová vojna a rekonštrukcia bola dokončená až v roku 1927. Ulicu otvoril kráľ Juraj V. s manželkou. 
Regent Street je príkladom architektonického štýlu Beaux Arts, ktorý predstavuje zmes rôznych štýlov a prvkov, ktoré sú kombinované v snahe dosiahnuť monumentálny efekt. Každá z budov bola navrhnovaná samostatne, avšak v rámci prísnych pravidiel. Každý z blokov musel mať smerom do ulice jednoliatu fasádu bez ohľadu na priestorové rozdelenie za ňou. Taktiež budovy museli byť pokryté Portlandským kameňom. 
V súčasnosti sú všetky domy na Regent Street pamiatkovo chránené a tvoria tzv. Regent Street Conservation Area.
Dopravné spojenie.
Najbližšie stanice London Underground:
Gerald Patterson

Gerald Leighton Patterson (* 17. december 1895, Melbourne, Austrália - † 13. jún 1967, Melbourne) bol austrálsky tenista. Medzi jeho najväčšie úspechy v tenise patria tituly v dvojhre na Australian Championships (1927) a Wimbledone (1919, 1922) a tituly v štvorhre na Australian Championships (1914, 1922, 1925-1927) a Wimbledone (1920 v zmiešanej štvorhre).
V roku 1989 bol zapísaný do Medzinárodnej tenisovej siene slávy.
Kariéra a život.
Počas prvej svetovej vojny slúžil v austrálskej armáde, získal aj ocenenie Military Cross. V roku 1919 bol svetová tenisová jednotka. 
Austráliu reprezentoval aj v Davisovom pohári, odohral celkovo 46 zápasov, z toho 31 v dvojhre (21 výhier, 10 prehier) a 15 v štvorhre (11 výhier, 4 prehry).
Sendai

Sendai () je hlavné mesto japonskej prefektúry Mijagi a najväčšie mesto v regióne Tóhoku. Mesto založil v roku 1600 daimjó Date Masamune. Sendai je známe aj pod prezývkou „Mesto stromov“ (杜の都; Mori no Mijako). Má rozlohu 788,09 km² a žil v ňom vyše milión obyvateľov (2005).
Sendai a jeho okolie bolo 11. marca 2011 zasiahnuté silným zemetrasením a následná vlna cunami zničila veľkú časť mesta.
Saitama (Saitama)

Saitama () je hlavné mesto prefektúry Saitama na ostrove Honšú v Japonsku. Vzniklo spojením miest Urawa, Ómija a Jono v roku 2001. V roku 2005 sa spojilo s mestom Iwacuki. Od roku 2003 je „mestem z titulu vládneho nariadenia“. Mnoho z jeho obyvateľov dochádza za prácou do Tokia.
Saitama je jedným z mála japonských miest, ktorého názov sa nezapisuje pomocou kandži, ale iba hiraganou.
Mesto má rozlohu 217,49 km² a žije tu 1 182 115 obyvateľov (2006).
Šizuoka

Šizuoka () je hlavné mesto rovnomennej prefektúry na ostrove Honšú v Japonsku. Je to mesto určené vládnym nariadením. Má rozlohu a žije tu vyše 710-tisíc obyvateľov (2005).